Kommenteeritud kokkuvõte

Elavhõbedat käsitleva Minamata konventsiooni ELi poolt ratifitseerimise ja rakendamise mõju hindamine

A. Vajadus meetmete järele

Milleks? Mis on lahendamist vajav probleem? Maksimaalselt 11 rida

Kokkupuude elavhõbedaga, peamiselt saastunud kalade söömise kaudu, võib kahjustada aju, kopse, neerusid ja immuunsüsteemi. EL on juba võtnud meetmeid selle probleemi lahendamiseks; ta on vähendanud oma territooriumil elavhõbeda heidet ja kasutamist. Kuid kuna elavhõbedaprobleem on oma olemuselt globaalne, ei suuda EL pakkuda iseseisvalt oma kodanikele piisavat kaitset, sest kokkupuude elavhõbedaga tuleneb suurel määral heitest, mis on pärit mujalt maailmast. Sellepärast on EL aktiivselt toetanud rahvusvahelisi läbirääkimisi elavhõbedat käsitleva ülemaailmse lepingu sõlmimiseks ja kirjutanud alla Minamata konventsiooni elavhõbeda kohta. Seni, kuni Minamata konventsiooni ei ole ratifitseerinud vähemalt 50 osalist, see ei jõustu ja sellepärast ei tegelda eespool nimetatud probleemiga ülemaailmsel tasandil. Kindlaks on tehtud kuus valdkonda, kus ELi õigusaktid praegu ei vasta Minamata konventsioonile: 1) metallilise elavhõbeda ja elavhõbedat sisaldavate toodete import, 2) elavhõbedat sisaldavate toodete eksport, 3) praegune elavhõbeda kasutamine tootmisprotsessides, 4) uued elavhõbeda kasutusviisid toodetes ja protsessides, 5) käsitöönduslik ja väiksemahuline kullakaevandamine ning 6) hambaamalgaami kasutamine.

Mida selle algatusega loodetakse saavutada? Maksimaalselt 8 rida

Elavhõbedaprobleemiga tegelemine rahvusvahelisel tasandil täiendaks olemasolevaid ELi meetmeid ja võimaldaks oluliselt vähendada saastamist ELi ja maailma tasandil ning elavhõbeda piiriülest kandumist Euroopa Liitu. Keskmises kuni pikaajalises perspektiivis aitaks see vähendada toiduahela saastatust elavhõbedaga.

Milline on ELi tasandil meetmete võtmise lisandväärtus? Maksimaalselt 7 rida

Elavhõbedasaaste piiriülene iseloom nõuab tegutsemist ülemaailmsel tasandil. Konventsiooni ratifitseerimine ELi ja selle liikmesriikide poolt on vajalik selleks, et konventsioon jõustuks ja saaks ülemaailmse toetuse. Peale selle reguleeritakse Minamata konventsiooniga teatavaid aspekte (näiteks elavhõbedat sisaldavate toodetega kauplemist), mis on kas ELi ainupädevuses või mõjutavad liidu õigustikku, ja seega saab neid käsitleda üksnes ELi tasandil. Peale selle, kuigi kõik liikmesriigid toetavad Minamata konventsiooni ratifitseerimist, võivad nad seda teha alles pärast konventsiooni ülevõtmist ja ratifitseerimist ELi poolt.

B. Lahendused

Milliseid seadusandlikke ja mitteseadusandlikke poliitikavalikuid on kaalutud? Kas on olemas eelistatud variant? Miks? Maksimaalselt 14 rida

Rahvusvahelise õiguse ülevõtmise võib saavutada üksnes seadusandlikul teel. Arvestades ELi ulatuslikku õigustikku elavhõbeda kohta ja kuna Minamata konventsioon on suuresti kujundatud ELi õiguse järgi, on ELil konventsiooni ülevõtmiseks vaja ainult piiratud seadusandlikku sekkumist. Kavandatud poliitikavalikutega kõrvaldatakse õiguslikud lüngad kuues valdkonnas, kus need on olemas. Üldiselt on nendes ette nähtud üksnes väikseid muudatusi, mida on vaja Minamata konventsiooni ratifitseerimiseks, või lähevad need kaugemale ja nendes on kasutatud rangemat lähenemisviisi. Eelistatud poliitikavalikus on elavhõbeda ja seda sisaldavate toodetega kauplemise piirangud kombineeritud keeluga lasta turule uusi elavhõbedat sisaldavaid tooteid ja kasutada elavhõbedat uutes tootmisprotsessides, piirata elavhõbeda kasutamist teatud tootmisprotsessides ning karmistada hambaamalgaami kasutamise tingimusi. See hõlmab eelkõige meetmeid, mis vastavad minimaalsetele muudatustele, mida on vaja ratifitseerimiseks, ja ka pisut rangemaid meetmeid elavhõbeda ja hambaamalgaami uute kasutusviiside alal. Seoses hambaamalgaamiga, mis pakub avalikkusele enim huvi, jõuti järeldusele, et hambaamalgaami keelamine, mida eelistab üldsus, ei ole proportsionaalne, kui võtta arvesse liidu teaduskomiteede arvamusi tervise- ja keskkonnariskide kohta; seepärast jäeti see võimalus kõrvale.

Kes toetab millist poliitikavalikut? Maksimaalselt 7 rida

Minamata konventsiooni ratifitseerimisele ja rakendamisele on olemas laialdane toetus. Üksikisikute ja organisatsioonide vastuste vahel ei olnud üldiselt olulisi erinevusi ja enamik neist (39-85 %) valisid rangema lähenemisviisi konventsiooni ülevõtmisel. Väike hulk vastajaid (2-12 %) eelistas siiski leebemat lähenemisviisi.



Seoses elavhõbeda kasutamisega tootmisprotsessides toetas selle täielikku keelamist suur enamik üksikisikuid ja valitsusväliseid organisatsioone, kuid üks kolmandik erasektori organisatsioone kutsus üles valima vähem range lähenemisviisi. Seoses hambaamalgaamiga toetas selle täielikku keelamist suur enamik üksikisikuid ja valitsusväliseid organisatsioone, samas kui veidi alla poole erasektori organisatsioonidest toetas leebemat lähenemisviisi.

C. Eelistatud poliitikavaliku mõju

Milline kasu eelistatud poliitikavalikuga kaasneb (kui kaasneb, muul juhul märkida üldine kasu)? Maksimaalselt 12 rida